Det er her, jeg bor.
Det er her, jeg eksisterer.
Intet betyder noget for mig.
Intet har mening for mig.
Jeg er den, jeg er.
Bare en morder.
SIDEN DØDSSTRAFFEN BLEV GENINDFØRT I USA I 1976,
ER MERE END 8.000 MENNESKER BLEVET DØMT TIL DØDEN FOR DRAB
DETTE ER HISTORIEN OM INDSAT PÅ DØDSGANGEN #31018
Disse vagter kan fortælle,
jeg bor på en administrativt isoleret afdeling.
Indtil for seks måneder siden havde jeg siddet i isolation
i en enkeltcelle i næsten to år.
Hvilke fare udgør jeg nu?
Hvilken fare for samfundet udgår en 71 år gammel mand i kørestol?
De ved ikke, hvad de skal gøre med mig her.
Ja, de ved ikke, hvad de skal gøre med mig.
Og jeg er ligeglad.
EN NETFLIX-SERIE
SOUTH CENTRAL-FÆNGSLET, MISSOURI
I DECEMBER 1999 BLEV GARY BLACK FUNDET SKYLDIG I OVERLAGT DRAB
EFTER ET KNIVSTIKKERI I JOPLIN, MISSOURI
De siger, at hvis der ikke er noget raseri,
hvis man har bare et splitsekund til at tænke over handlingen,
så er det overlagt mord i denne stat.
HAN BLEV IDØMT DØDSSTRAF
-Er mikrofon og lyd okay? -Det lyder godt.
Ja?
Havde det ikke været overlagt drab,
var jeg nok i et udslusningshjem nu
på vej på et plejehjem.
Jeg blev født i McDonald County i Missouri.
Jeg voksede op fire kilometer sydpå i Noel på en lille gård.
Fra de dage husker jeg mest
hyggelige køkkener og duften af kager i ovnen.
Nogle gange bare en hund.
Jeg var fem og et halvt år, da min mor, far og bedstemor
blev dræbt i en bilulykke.
Jeg var eneste overlevende.
Jeg aner ikke, hvordan det påvirkede mig at miste mine forældre.
GARY BLEV ADOPTERET AF BLACK-FAMILIEN
HAN FLYTTEDE IND I DERES HJEM I JOPLIN
Først var familien meget omsorgsfuld,
men efter fem-seks år
begyndte min mor at drikke.
Jo mere hun drak,
desto mindre tog hun sig af sin familie.
Min mors alkoholproblem nåede et punkt, hvor…
Jeg husker, hun smed en flaske vodka efter mig en dag,
og jeg løb hjemmefra, da jeg var omkring…
Det var før, jeg fyldte 17 år.
Jeg begyndte at bo på Redings Mill Inn.
Redings Mill Inn var et legitimt værtshus nedenunder,
og på den anden side
boede der op til otte kvinder.
De var prostituerede.
De plejede at lave sjov med mig,
men næsten hver aften endte med,
at den, der ikke havde en kunde, tog mig med på værelset.
Jeg begyndte at føle, jeg skulle beskytte dem.
Jeg skulle passe på dem.
Det var mit job.
De var min familie.
Da jeg fyldte 17 år,
var jeg alfons for seks af pigerne, der arbejdede der.
For at være alfons
skal man forstå, at ens ansvar er at passe på kvinden.
Jeg fandt nogle af pigerne ved en rasteplads for lastbiler.
Jeg tog mig mere af dem, end nogen havde gjort i deres liv.
Jeg tror, at fordi jeg holdt af dem,
begyndte de at holde af mig.
Nogle ville måske ikke kalde det kærlighed.
Nogle ville måske kalde det…
…betagelse…
…men de var der for mig, og jeg var der for dem.
I 1998, I EN ALDER AF 43 ÅR, VAR GARY BLACK STADIG ALFONS I JOPLIN
DEN 2. OKTOBER KØRTE HAN TIL BYEN MED EN KVINDE KALDET TAMMY
Tammy var en prostitueret, jeg overvejede at tage ind.
Omkring klokken 19.30 den aften
tilbød hun at vise mig, hvad hun kunne tjene på en god lørdag aften.
Vi sad i bilen.
Da indså Tammy: "Ups, jeg har ingen cigaretter."
"Bare stop nede ved kiosken her, så løber jeg ind og køber nogle."
Da startede det hele den aften.
Hun kom hurtigt tilbage.
Da hun kom rundt om hjørnet, kunne jeg se,
at hun var meget oprørt over noget.
Jeg begyndte at rulle vinduet ned,
og før det var helt nede, sagde hun:
"Gary, den her … pressede sig op mod mig.
Han pressede sit skridt lige op mod min numse.
Da jeg vendte mig for at bede ham gå væk,
tog han min hånd og pressede mig mod skranken."
Ud fra det Tammy sagde,
tænkte jeg, han vidste, hun var prostitueret,
og at han ville have hende for sig selv.
Det er helt uacceptabelt i min verden.
Jeg blev meget vred.
Da jeg så ham foran butikken, sagde jeg: "Knægt, jeg vil tale med dig."
Han løb sin vej.
Og steg ind i en splinterny Ranger.
Jeg så tilbage på Tammy og sagde: "Stig ind i bilen."
Det tog fem sekunder at indhente ham.
Da vi nåede et kryds ved Fifth og Joplin, holdt jeg ved siden af hans bil.
Jeg husker, at Tammy sagde: "Åh gud, du må ikke gøre det."
Jeg sagde: "Bare rolig, skat. Jeg vil tæske hans sorte røv."
Den sorte fyr så mig stige ud af bilen,
og på det tidspunkt var han steget ud af bilen
og havde noget, der tydeligvis var en flaske
i en brun papirpose.
Han sagde: "Vil du noget, gamle?"
Jeg sagde: "Ikke andet end at give dig røvfuld."
Han svang ølflasken.
Den sendte mig ned på højre knæ.
Da jeg rejste mig, havde jeg trukket kniven.
Jeg svang den højre om hans skulder og i halsen på ham.
BLACKS KNIV SKAR MANDENS HALSPULSÅRE OVER
Strålen af blod sprøjtede nok halvanden meter.
Det var som en haveslange, der sprøjtede vand ud.
Han sagde: "Åh gud."
Jeg trådte tilbage
og så ham vakle tilbage til sin bil.
Jeg gik hen til min bil.
Da jeg steg ind, smed jeg kniven i forruden
og lukkede døren.
Tammy sagde: "Åh gud, hvad skete der?"
Jeg sagde: "Ikke noget, skat. Bare endnu en død…"
UMIDDELBART EFTER KNIVSTIKKERIET FLYGTEDE BLACK FRA GERNINGSSTEDET
Vi tog tilbage til huset og pakkede noget tøj.
Jeg fandt nøglen frem til en trailer, der lå 70 kilometer væk.
Vi kørte derhen for at tilbringe weekenden og vente på, hvad der skete.
BLACKS OFFER VAR DEN 28-ÅRIGE JASON JOHNSON
EFTER KNIVSTIKKERIET BLEV HAN HASTET PÅ HOSPITALET
Det her er mit yndlings.
Det er godt.
Han ser glad ud.
I midten mellem sine to storebrødre.
Jeg hedder Charley Kibby Johnson, og jeg er mor til Jason Oscar Johnson.
Jeg er Oscar B., far til Jason Oscar.
-Lige der. -Hvem er det?
Alle kendte ham, selv da han var barn.
De kendte ham på hans smil,
for han var en glad person.
Han var altid fantastisk til sport.
University of Cincinnati Wildcats.
Ja.
Kom så, Jason.
De sammenlignede ham med professionelle atleter.
-Han var god. -Bedre end god. Han var fantastisk.
Dette er Jasons kæreste.
Hans livs kærlighed.
Jeg er sikker på, at hvis tingene ikke havde ændret sig,
så havde de været gift i dag.
Vi kørte til Joplin.
Vi kom derhen omkring klokken 05.00 om morgenen.
De forklarede, at han havde mistet meget blod,
hvilket havde forårsaget flere slagtilfælde.
JASON FIK SVÆR HJERNESKADE OG KOM I RESPIRATOR
Vi skulle til møde med lægen.
For at beslutte os.
Oscar og jeg besluttede:
"Hvad nytter det, at nogen er en grøntsag?"
Hvis man ikke ved, hvem eller hvor man er.
Det var ikke vores søn.
Vores søn var en levende, intelligent, kærlig og omsorgsfuld person.
Vi besluttede at slukke for respiratoren.
Jeg husker, jeg sagde:
"Jesus venter på dig.
Han venter på dig, og det hele skal nok gå."
Så tog han sit sidste åndedrag.
Jeg var der, da min baby tog sit første åndedrag,
og jeg var der desværre, da min baby tog sit sidste åndedrag.
DEN 5. OKTOBER 1998 BLEV JASON JOHNSON ERKLÆRET DØD
GARY BLACK BLEV ANHOLDT SENERE SAMME DAG
Man ser nemt, at dette var en sag om godt mod ondt.
Intet antydede andet, end at Jason Johnson var et godt menneske.
Intet antydede andet, end at Gary Black var ond.
Mit navn er Darren Gallup,
og i 1998 var jeg ledende efterforsker på denne sag.
Mange henviser til det som Gary Black-sagen,
men det handler i virkeligheden kun om Jason Johnson.
Han var offeret,
så det handler om ham.
Dette er Joplins politistation.
DA HAN BLEV AFHØRT, INDRØMMEDE BLACK AT HAVE STUKKET JASON,
MEN HAN PÅSTOD AT HAVE HANDLET I SELVFORSVAR
Gary retfærdiggør det ved at sige, det var en slåskamp på gaden.
Det taler naturligvis for teorien om selvforsvar.
At det ikke var en overlagt handling.
Men det er ikke, hvad beviserne siger.
JOPLIN POLITISTATION MISTÆNKT 1
Det er udelukket, at det var en slåskamp på gaden,
som fik Gary til at trække en kniv i selvforsvar.
Der var ingen beviser, der antydede noget af det.
ØJENVIDNER SAGDE, JASON BLEV STUKKET, MENS HAN STADIG SAD I SIN BIL
Beviserne sagde, at Gary Black kørte op på siden af Jason Johnson,
som sad i sin bil.
Så steg han ud, trak en kniv og stak Jason Johnson i halsen.
Hvis man ser her, er det tydeligt, at han sad i bilen,
da han blev ramt i halsen.
Blodet var ikke havnet i bilen,
hvis det var sket uden for bilen.
Denne kniv var mordvåbenet.
STATENS BEVIS
Når nogen tager en kniv frem, især en kniv som denne,
og stikker den i halsen på en, der sidder i en bil,
kan man kun have en forventning om at dræbe.
Det er drab. Et overlagt drab.
BYEN JOPLIN TJENER MED STOLTHED
Jeg angrer ikke Jason Oscar Johnsons død.
Han var en falsk spiller.
Han deltog i et spil, han ikke vidste noget om.
Jason Oscar Johnson vidste, hun var prostitueret,
at hun var en fri prostitueret,
og han prøvede at tage hende til sig selv.
Jeg så videoen.
Videoen fra kiosken.
Jeg så ham gnide sit skridt op mod hende bagfra
ved skranken.
Jeg så hende vende sig mod ham,
og jeg så ham tage fat i hendes hånd og presse hende mod skranken
og sige noget til hende.
Han ville lege: "Jeg kan passe bedre på dig end nogen anden."
Han ville lege alfons.
Men han kunne få lov at lege død.
Det er direkte løgn.
Det viser, hvilken person Gary er.
Han…
…finder på ting, så han selv fremstår bedre,
og han bliver ved med at give Jason skylden.
Jason Johnson var ikke alfons.
Det er der ingen beviser for,
og man behøver blot kigge ind i sit eget hjerte for at vide det.
Det filmer kun ét billede ad gangen.
AFSPIL
Jason står ved skranken med det, han skal købe,
og så er Tammy her.
Her skal det angivelige sammenstød have fundet sted.
Dette er Tammy, og Jason er lige der.
Og det var det.
Der var halvandet sekunds interaktion der.
Hvad angår alle påstande om, at Jason ville begå seksuelt overgreb
eller noget upassende over for Tammy,
så viser videoen tydeligt, at det ikke skete.
Selvom Jason havde sagt noget,
hvor skulle nogen så tænke, det var okay at stikke en anden i halsen
for at støde ind i ens kæreste eller kone,
eller, som Gary ville sige, hans prostituerede.
Dette er alle tatoveringer på Gary Black
fra den dag, jeg talte med ham,
og dette er en nazistisk SS-tatovering.
Jeg tror, at Gary stak Jason i halsen og dræbte ham,
fordi han prøvede at redde ansigt.
Også fordi Jason var sort,
og Tammy vidnede,
at da Gary steg ud af bilen og stak Jason,
og satte sig ind i bilen igen,
sagde han til Tammy: "Endnu en død 'n-ord'."
Det talte for, at forbrydelsen var motiveret af racisme.
BEVISMATERIALE
Gennem vores efterforskning
følte vi, at det var overlagt drab,
og at det berettigede dødsstraf.
Spørgsmålet var bare, om juryen var med os eller ej.
Der er særlige krav i delstaten Missouri for at få dødsstraf.
En af dem er tidligere domme.
Det var ikke Garys første voldelige forbrydelse.
GARY BLACKS STRAFFEATTEST VISTE EN LANG FORTID MED VOLDELIG ADFÆRD
I 1976 BLEV HAN DØMT FOR ET NÆR-DØDELIGT OVERFALD
UDFØRT I UDKANTEN AF JOPLIN
Har du nogensinde drømt om bøhmanden?
Gary Black er min bøhmand.
Det var her, jeg skulle være død.
Jeg har ikke været her i omkring 35 år.
Jeg får nok mareridt om det i nat.
Dengang i marts 1976 var det en fredag aften,
og jeg havde samlet min kæreste op
for at tage hende med på date.
Jeg kørte herop med hende.
Vi så en bil
komme op over bakken.
De kørte ind bag mig og stoppede, så jeg var fanget.
Gary Black dukkede op i vinduet her
ved førersiden med et oversavet jagtgevær.
Han sagde, det var politiet.
Han bad mig stige ud, så det gjorde jeg.
Han placerede mig op ad bilen.
Han tog mine penge og nøgler,
og så skød han mig.
GARY BLACK OG HANS MEDSAMMENSVORNE STJAL JACKIES PUNG MED SYV DOLLARS
JACKIE BLEV EFTERLADT DØENDE
Jeg husker at mærke blodet i siden,
og jeg mærkede en kulde kravle op ad armene.
Jeg mistede fornemmelsen. Jeg var ved at bløde ihjel.
AMBULANCEFOLK ANKOM OG FIK REDDET JACKIES LIV
Jeg har stadig over 40 hagl i mig.
Jeg har to i hjertet.
De fjernede en halv lunge
og hele min milt.
BLACK BLEV ANHOLDT OG IDØMT 25 ÅR FOR SKYDERIET,
MEN HAN BLEV PRØVELØSLADT EFTER KUN 12 ÅR
Hvis Gary Black ikke var blevet løsladt så tidligt
og sendt ud på gaden igen,
ville han ikke have haft chancen
for at myrde igen.
Det chokerede mig.
Han skulle være blevet i fængsel.
Jeg har ondt af den anden persons familie.
Det er så trist, og det kunne være undgået.
DETALJER FRA BLACKS TIDLIGERE FORBRYDELSER BLEV FREMFØRT
TIL RETSSAGEN FOR MORDET PÅ JASON JOHNSON
DEN 9. DECEMBER 1999 BLEV BLACK FUNDET SKYLDIG
OG EFTERFØLGENDE DØMT TIL DØDEN
HAN APPELLEREDE MED DET SAMME
Hvad nytter det at dræbe nogen for at dræbe nogen?
EFTER TI ÅR MED FLERE NYE RETSSAGER OG APPELLER
GIK BLACK ENDELIG MED TIL AT ERKLÆRE SIG SKYLDIG
ADVOKATKONTOR
Hvis man blot dræber den anden person,
bliver den ene persons død meningsløs.
TIL GENGÆLD BLEV HANS DOM ÆNDRET TIL LIVSTID UDEN PRØVELØSLADELSE
WILLIAM FLEISCHAKER REPÆRSENTEREDE BLACK I DE SIDSTE DELE AF PROCESSEN
Gary fortjener medfølelse. Alle mennesker fortjener medfølelse.
Hvis ens indstilling er, at nogle mennesker er så onde…
Det kan godt være, man ikke føler med dem,
og det er ens egen sag, men de er stadig mennesker.
Uanset hvad de har gjort,
fortjener de et retssystem, der behandler dem retfærdigt.
Hvis man ser tilbage på Garys dom i 1976
for at vurdere, om Gary fortjente en ny chance, da han blev prøveløsladt…
Det mener jeg, han gjorde.
Vi har ikke noget magisk kompas, der kan fortælle os,
om denne person vil begå en ny forbrydelse eller ej.
Man måtte se, om han havde ændret sig. Der er ikke andre måder.
Man kan spekulere: "Hvad nu hvis…"
"Hvis han var blevet i fængsel, havde han måske ikke dræbt hr. Johnson."
Men det er spekulation.
GARY BLACK HAR NU AFSONET 23 ÅR FOR MORDET PÅ JASON JOHNSON
Jeg tror, at den vrede, Gary følte,
der gjorde ham farlig, da han var yngre, den er væk.
Jeg tror ikke, samfundet vinder noget ved at have Gary fængslet mere.
Formålet med fængsel er blevet,
at man holder dem væk fra resten af samfundet,
hvor de kan gøre folk fortræd, tage folks ejendom eller lignende.
Det opnår ikke særlig meget.
Jeg synes bare ikke, der er nogen god grund til
at holde ham fængslet.
Gary er ganske harmløs nu.
PÅ GRUND AF FLERE FORBRYDELSER
HAR BLACK TILBRAGT OVER 80 % AF SIT VOKSENLIV I FÆNGSEL
JASPER COUNTY FÆNGSEL
DET INKLUDERER SEKS ÅR VED JASPER COUNTY FÆNGSEL
Gary Black vil altid være en trussel mod samfundet
eller den institution, hvor han huses.
Vi har haft meget manipulerende indsatte, men ingen så direkte ond som Gary.
Jeg hedder Becky Stevens.
Lige nu er jeg politikaptajn hos Jasper Countys politi.
Jeg hørte om Gary Black, før jeg startede her.
Jeg lærte om ham på politiakademiet på det lokale universitet.
De underviste i kurser,
og han var deres eksempel på kurserne.
KRIMINEL INDSTILLING KRIMINELLE AKTIVITETER
Han havde et ry for…
Jeg ved ikke, hvordan jeg skal beskrive det.
…at være farlig, sådan kan det bedst forklares.
Vi har nogle teknikker til at ændre adfærd,
som er tab af privilegier,
eller at de ikke må komme ud af cellen i et antal timer.
Gary var ligeglad. Intet betød noget for ham.
Ingen kom og besøgte ham. Han havde ingen grund til at arte sig.
Han var aggressiv over for betjente.
Han kunne få ram på en, selvom han var i cellen.
Man kan stadig råbe,
og han kunne få andre indsatte til at gøre ting for ham.
Sådan var det bare.
Han elsker at pine andre.
ANHOLDELSESFORMULAR
Jeg ved ikke, om jeg kan beskrive, hvor racistisk Gary Black er.
Satte vi en sort indsat
på samme afdeling som Gary, gjorde han deres liv til et helvede.
Mentale angreb hele dagen.
Psykologisk krigsførelse.
Gary Black udgør stadig en fare for samfundet, selv i fængsel.
Og en person som Gary, der er ligeglad med menneskeliv,
er meget farlig, uanset hvor han er.
Hvad gør man med en som Gary Black?
Han er den farligste person, jeg har retsforfulgt.
Mit navn er Norman Rouse, og jeg var chefanklager
i Gary Black-retssagen.
At han fik livstid uden prøveløsladelse,
det er bare, sådan det er nogle gange, men det var hårdt at acceptere.
Livstid uden prøveløsladelse gør mig meget vred.
Havde jeg ikke en dom på livstid uden prøveløsladelse,
havde jeg afsonet 22 år af denne dom,
og så var jeg tæt på prøveløsladelse for en almindelig livstidsdom,
som i Missouri anses for 30 år i forhold til prøveløsladelse.
Der er intet incitament til at opføre sig pænt.
Der er intet at vinde.
Der er intet incitament
for en mand uden prøveløsladelse til at leve på nogen anden måde.
Gary Blacks påstand om:
"Hvis jeg kunne få prøveløsladelse, var jeg ikke voldelig…"
Vi kan se fængslets optegnelser,
før han fik livstid uden prøveløsladelse.
I 1993 er der en rapport om, at han stak en anden indsat.
Og i 1999 overfaldt han en fængselsbetjent
og gjorde skade på hans venstre øje.
Så der er klare eksempler på hans voldelige opførsel,
da livstid uden prøveløsladelse ikke var et problem.
Husk, vi kender kun til hans vold i fængslet.
Der er en masse af straffeattesten, vi ikke har kigget på.
Så dette er kun toppen af isbjerget
fra fængselsvæsenet.
Fængsel på livstid uden prøveløsladelse, som mange finder passende for ham,
frem for dødsstraf…
Som man kan se på hans optegnelser, stopper det ham ikke fra at være voldelig.
Han er heldig at være i live.
Alle disse optegnelser bekræfter og underbygger bare,
at han fortjener dødsstraf.
9-29-70 SOLOPGANG 10-5-98 SOLNEDGANG
DINE VINGER VAR KLAR, MEN IKKE MIT HJERTE
EFTER HENDES SØNS DØD
STARTEDE CHARLEY JOHNSON SIN EGEN KIRKE
Godmorgen, alle sammen.
Vi takker Gud for endnu en dag,
hvor Gud valgte at vække os.
Jeg står for bønnen hver morgen, mandag til fredag.
Lige nu har vi 67 mennesker, der er med.
Jeg tror, at det er min pligt efter min søns død at hjælp andre,
der har oplevet lignende omstændigheder og situationer.
At hjælpe andre med at indse, at livet går videre.
Men Gud er altid vores tilflugtssted.
Han er altid vores styrke.
Min vrede har forandret sig.
Ja, han er. Vi takker Gud…
Som kristen må jeg tilgive.
Det tog lang tid,
men jeg kan oprigtigt sige, at jeg har tilgivet ham.
Jeg har tilgivet ham.
Jeg er ikke for dødsstraffen.
Der er intet formål, og der er intet at vinde.
Hvis han blev henrettet, fik han ikke tid til at angre.
Han skal tænke over det.
Gary Black skal tilbringe resten af sit liv
med at se Jason Johnsons ansigt.
FIRE MÅNEDER EFTER FØRSTE INTERVIEW
GIK GARY BLACK MED TIL AT SVARE PÅ YDERLIGERE SPØRGSMÅL
Jeg var i Jeff City på grund af et lille hjerteanfald,
og jeg overlever.
Jeg får medicin, der fortynder blodet, så jeg ikke får et nyt slagtilfælde,
og derfor får jeg nemt blå mærker ved øjnene.
De siger, at de holder øje og får det under kontrol.
Jeg ved nu ikke.
FÆNGSLETS OPTEGNELSER BEKRÆFTER DOG,
AT BLACK VAR I SLÅSKAMP MED EN ANDEN INDSAT
Det skulle have været uagtsomt drab.
Jason Johnson steg med garanti ud af bilen.
Han slog mig med en flaske, og jeg stak ham i halsen,
så hurtigt.
Lige da han slog mig, stak jeg ham. Sådan.
Det er umuligt, at dette var en slåskamp på gaden.
Øjenvidnerne og alle vores andre beviser
peger på, at Gary Black
kørte op på siden af Jason Johnson,
der sad i sin bil.
Han steg ud, trak en kniv og stak Jason Johnson i halsen.
Det er drab. Det er overlagt drab.
Jeg er ligeglad med ham.
Jeg gjorde det rette.
Overvågningsvideoen viser, at en sort mand
lavede seksuel kontakt med skridtet på en hvid kvindes numse,
og alt derefter var helt legitimt.
Jeg ville dræbe ham, så snart bilen stoppede ved Fifth og Joplin.
Trafikken stoppede ham. Han kunne ikke komme væk.
"Nu er det dig og mig.
Vil du se, hvor sej og stor du er? Lad os se.
Lad os se, om du er klar til at spille det rigtige spil."
I det øjeblik vidste jeg, han var dødsens,
og han døde.
Er du racist?
Helt bestemt.
Jeg er helt sikkert racist.
Jeg voksede op i Klu Klux Klanen.
Gary Black er unik i hans afsky for mennesker
og behandling af mennesker.
Livstid uden prøveløsladelse,
hvilket mange finder passende for ham,
modsat dødsstraffen,
stopper ham ikke fra at være voldelig.
Jeg har ofte tænkt: "Hvad gør man med en som Gary Black?"
Jeg koster bare staten penge.
Det er det, jeg laver.
Jeg sidder her og koster delstaten penge,
så mange penge, jeg kan resten af livet.
Selv når jeg dør, skal I betale for mig.
Tekster af: Jesper Sodemann